เงินบาทเปิด 30.88/91
ธนาคารกรุงเทพ รายงาน&nbsp; เงินบาทเปิด 30.88/91 กลับมาแข็งค่า มองกรอบ 30.80-30.95
1 ก.พ. 2554

ธนาคารกรุงเทพ รายงาน  เงินบาทเปิด 30.88/91 กลับมาแข็งค่า มองกรอบ 30.80-30.95
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.88/91 บาท/ดอลลาร์ ปรับตัวแข็งค่าขึ้นจากเย็นวานนี้ที่ปิดตลาดที่ระดับ 30.91/93 บาท/ดอลลาร์
ช่วงนี้เงินบาทกลับมาอยู่ในทิศทางที่แข็งค่า จากที่ก่อนหน้านี้เงินบาทปรับตัวอ่อนค่าเร็วมาก ส่วนหนึ่งเป็นผลมาจากความกังวลต่อสถานการณ์การชุมนุมประท้วงในประเทศอียิปต์ รวมกับความกังวลของนักลงทุนต่อกระแสข่าวลือเรื่องการปฏิวัติในเมืองไทย ซึ่งในช่วงที่ผ่านมาตลาดรับรู้ข่าวไปแล้ว โดยเฉพาะตลาดหุ้นไทยที่ดัชนีติดลบต่อเนื่องมาตั้งแต่ปลายสัปดาห์ก่อน
"ตอนนี้บาทน่าจะกลับมาแข็งค่า เพราะที่ผ่านมาคนกลัวเรื่องเหตุประท้วงในอียิปต์ ตลาดก็ panic รวมทั้งนักลงทุนกลัวข่าวปฏิวัติด้วย แต่หลายฝ่ายก็ออกมาบอกแล้วว่าเป็นแค่ข่าวลือ บาทเลยกลับไปแข็งค่า" นักบริหารเงิน กล่าว
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 82.05 เยน/ดอลลาร์ ส่วนเงินยูโรอยู่ที่ระดับ 1.3715 ดอลลาร์/ยูโร
นักบริหารเงิน กล่าวว่า วันนี้เงินบาทไม่น่าจะเคลื่อนไหวแรงเหมือนสัปดาห์ที่ผ่านมา แนวโน้มน่าจะไปในทิศทางที่แข็งค่าขึ้นเล็กน้อย มองกรอบไว้ที่ 30.80-30.95 บาท/ดอลลาร์